



#  Primăria Municipiului Târgu Jiu

|  |
| --- |
|  |
| *Bd. Constantin Brâncuși nr.19, Tg-Jiu, Județul Gorj, România**Tel. 40.253.213317, Fax. 40.253.214878,* [*www.targujiu.ro*](http://www.targujiu.ro)*, e-mail: primaria.targujiu@xnet.ro* |

Nr. \_\_\_\_\_\_\_\_\_din \_\_\_\_\_\_\_\_\_2018

ANUNŢ DE PARTICIPARE

pentru finanțarea nerambursabilă de la bugetul local al Municipiului Târgu Jiu

a programelor sportive pentru anul 2018

Consiliul local al municipiului Târgu Jiu anunță acordarea de finanțări nerambursabile de la bugetul local pentru programe sportive din municipiu, în anul fiscal 2018.

1. Denumirea autorității contractante: Municipiul Târgu Jiu, cod fiscal 4956065, adresa: Târgu Jiu, bd. Constantin Brâncuși nr. 19, tel. 0253-213317.
2. Reglementări legale: Legea nr. 350/2005 actualizată, privind regimul finanțărilor nerambursabile din fonduri publice alocate pentru activități nonprofit de interes general, Legea educației fizice și sportului nr. 69/2000 cu modificările și completările ulterioare, Hotărârea Guvernului nr. 884/2001 privind aprobarea Regulamentului de punere în aplicare a dispozițiilor Legii educației fizice și sportului nr. 69/2000, Ordinul președintelui Agenției Naționale pentru Sport nr. 130/2006, privind finanțarea nerambursabilă din fonduri publice a proiectelor structurilor sportive, Hotărârea Guvernului nr. 1447/2007, cu modificările și completările ulterioare, pentru aprobarea Normelor financiare în activitatea sportivă, cu modificările și completările ulterioare și HCL nr. 216/2017 de aprobare a Regulamentului privind finanțarea nerambursabilă de la bugetul local al Municipiului Târgu Jiu a programelor sportive, HCL nr. 60/2018 privind aprobarea bugetului, a programului de investiții publice pe grupe de investiții și surse de finanțare și a programului acțiunilor edilitar - gospodărești pe anul 2018
3. Solicitanți – persoane juridice fără scop patrimonial – cluburile sportive de drept privat fără scop lucrativ și asociația pe ramură de sport – sau instituția de drept public care depune o propunere de proiect.
4. Bugetul programului: bugetul pentru finanțarea activităților/acțiunilor sportive din cadrul programelor „Promovarea sportului de performanță'', „Sportul pentru toți-evenimente sportive'' de interes local, național sau internațional, în anul 2018, va fi de maximum 80% din bugetul total al proiectului.
5. Obiective generale:
	* + promovarea sportului de performanță, a sportului pentru toți și a unor evenimente sportive, evidențierea contribuției semnificative și constante a sportului la reprezentarea și sporirea prestigiului municipiului pe plan național și internațional;
		+ atragerea și educarea cetățenilor, indiferent de vârstă și de categoria socială, pentru practicarea mișcării în aer liber.
6. Acțiuni eligibile: acțiunile trebuie să se deruleze conform specificațiilor din Regulamentul privind finanțarea nerambursabilă de la bugetul local al Municipiului Târgu Jiu a programelor sportive aprobat de finanțator prin HCL nr. 216/2017.
7. Perioada de depunere a documentației este următoarea: 19 februarie – 5 martie 2018, ora 1400. Evaluarea și selecția proiectelor va avea loc în perioada 6-8 martie 2018, depunerea eventualelor contestații va avea loc în perioada 9 martie-13 martie 2018, ora 1600, iar soluționarea contestațiilor se va face în perioada 14 martie -15 martie 2018, în condițiile legii.

Selecția dosarelor se va realiza în două sesiuni. Ce de-a doua sesiune va avea loc doar în cazul în care în cadrul primei sesiuni nu se atribuie contractele de finanțare nerambursabilă până la concurența sumei alocate cu această destinație.

Având în vedere finalizarea în perioada imediat următoare a lucrărilor de modernizare a Sălii Sporturilor din municipiul Târgu Jiu și a Stadionului Municipal, precum și a faptului că în acest an municipiul Târgu Jiu este gazda unui complex de manifestări dedicate Centenarului Marii Uniri și împlinirea a 80 de ani de la realizarea de către Constantin Brâncuși a Ansamblului Monumental „Calea Eroilor”, în scopul evitării prelungirii nejustificate a inaugurării noilor baze sportive, precum și pentru accelerarea procedurii de atribuire a contractelor cu finanțare nerambursabilă de la bugetul local pentru proiecte sportive în scopul creșterii și stimulării sportului, perioada de depunere a documentațiilor s-a redus de 30 zile la 15 zile, în conformitate cu prevederile alin (2) art. 20 din Legea nr. 350/2005.

Documentația pentru elaborarea și prezentarea propunerii de proiect și informații suplimentare se pot obține de la Primăria Municipiului Târgu Jiu, bd. Constantin Brâncuși nr. 19, tel. 0253-213317, și de pe site-ul [www.targujiu.ro](http://www.targujiu.ro).

1. Evaluarea și selecția proiectelor depuse se vor face în ordinea punctajului obținut de către fiecare solicitant, în limita bugetului alocat.
2. Finanțarea programelor aprobate se va efectua numai după atribuirea contractelor de finanțare.

 Primar, Secretar,

Marcel-Laurențiu Romanescu Grigore Jianu